Naskiĝis la 4-an de julio

Born on the Fourth of July estas usona filmo de 1989 bazita sur la plej vendita aŭtobiografio de la soldato Ron Kovic, kiu batalis en la Vjetnama milito. En la filmo, Tom Cruise rolis kiel Kovic kaj gajnis Premion Oran Globon por lia aktorado.

Oliver Stone, kiu mem estis soldato kiu batalis en Vjetnamio, skribis la scenaron kune kun Kovic kaj reĝisoris kaj produktis la filmon. Stone volis filmi la filmon en Vjetnamio, sed pro la internacia rilato inter Vjetnamio kaj Usono, la filmo estis filmita en Filipinoj. La filmo estas parto de la trilogio de Oliver Stone pri la Vjetnama milito kune kun Platoon kaj Ĉielo kaj Tero. Ĝi gajnis du Oskarojn por Plej bona Reĝisoro kaj Plej Bona Filmo-Redakcio, same kiel kvar Premiojn Oraj Globoj.

 Intrigo 
Kovic estas Vjetnama militveterano kiu iĝis paralizita en sia malsupra korpo kaj perdis sian seksan kapablon. Preter tio, li estas kaptita per sentoj de kulpo ĉar malĝustaj informoj donitaj al li fare de lia komandanto igis lin mortigi unu el siaj kamaradoj kaj ĉar la ekstreme batalema sinteno de liaj komandantoj igis lin esti kruela al la civila loĝantaro.

Kovic, kiu membriĝis en la armeo pro amo al sia patrujo kaj pro aspiro esti heroo kaj atingi memplenumon, ribelis kontraŭ la valoroj de la socio, tranĉis ligojn kun sia viktorian-valora familio kaj iĝis pacisma aktivulo.

 Eksteraj ligiloj 

 Naskiĝis la 4-an de julio ĉe TomCruise.Com





Kategorio:Kontraŭmilitaj filmoj
Kategorio:Anglalingvaj filmoj
Kategorio:Usonaj filmoj
Kategorio:Filmoj de Universal Pictures
Kategorio:Filmoj aperintaj en 1989